כ"א בכסלו, התשפ"א

‏07/12/2020

סימוכין:466475220

מס' פניה:640122

שולמית בלנק

תאריך פתיחה:

(בתשובתך ציין מספר פניה)

לכבוד

עו"ד אלעד מן

הצלחה - לקידום חברה הוגנת

hatzlacha2008@gmail.com

שלום רב,

**הנדון: בקשה לפי חוק חופש המידע – הסכמים לרכישת חיסונים לנגיף הקורונה החדש**

בפנייתך ביקשת לקבל את המידע הבא –

מלוא ההסכמים ופרטי ההתקשרות לרכישת חיסונים לנגיף הקורונה החדש ולרבות הסכמים עם פייזר, מודרנה, אסטרזניקה, החיסון הרוסי, החיסון המפותח על ידי המכון הביולוגי בנס ציונה וכל חיסון אחר לגביו קיימת התקשרות כלשהי מהסוג האמור.

לאחר בירור מול הגורמים המקצועיים במשרד הריני להשיבך כדלקמן-

למשרד הבריאות ישנן התקשרויות עם החברות פייזר, מודרנה, אסטרזניקה וארקטורוס לרכישת חיסונים לנגיף הקורונה החדש. כמו כן ישנה התקשרות עם GAVI במסגרת מיזם COVAX .

רצ"ב ההסכם עם GAVI. בהסכם הושחרו פרטים אישיים ככתובות דוא"ל וחתימות, וכן הושחרו פרטי חשבון הבנק המוזכרים בהסכם ופרטי אנשי הקשר של GAVI.

אין למשרד הבריאות התקשרות לרכישת חיסונים מהמכון הביולוגי בנס ציונה ומהחיסון הרוסי.

ביחס להסכמים עם החברות עימם ישנה התקשרות –

מדינת ישראל מצוייה בתהליכי מו"מ לרכישת חיסוני קורונה. חשיפת פרטי ההסכמים עלולה לפגוע בהליכים אלה באופן אשר עלול לשבש את יכולתו של משרד הבריאות לבצע את תפקידיו כאמור בסעיף 9(ב)(1) לחוק חופש המידע.

ההסכמים עם חברות התרופות בנוגע לחיסוני הקורונה חוסים תחת הסכמי סודיות שעליהם חתם המשרד טרום קיום המו"מ. ההסכמים כוללים מידע שהוא סוד מסחרי ומקצועי בעל ערך רב שפרסומו עלול לפגוע פגיעה ממשית בערכו ומשכך גם בהתאם לסעיף 9(ב)(6) בקשתך נדחית.

להלן מידע שניתן למסור ביחס להתקשרויות האמורות –

מודרנה – מדינת ישראל עתידה לקבל 6 מיליון חיסונים שיספיקו ל- 3 מיליון מתחסנים.

אסטרזניקה - מדינת ישראל עתידה לקבל 10 מיליון חיסונים שיספיקו ל- 5 מיליון מתחסנים.

תודה על פנייתך.



 בכבוד רב,

שולמית בלנק, עו"ד

ממונה על העמדת המידע לציבור